Vandag se sportnuusWayde van Niekerk. (AP Photo/Tim Ireland, File) Atletiek: Van Niekerk, wat nog nie sy amptelike terugkeer ná sy besering gemaak het nie, is in die 4 x 400 m-span, sowel as die 400 m, ingesluit. Ruan de Vries (110 m hekkies), Henricho Bruintjies (4 x 100 m) en Emile Erasmus (4 x 100 m) is ook tot die voorlopige span bygevoeg. Dean Elgar het ’n goeie beurt vir die Tshwane Spartans gespeel. Foto: GB Jordaan. Krieket: Gisteraand se kragmeting tussen dié twee spanne in die Mzansi Superliga is weer eens deur reën op SuperSportpark in die wiele gery. Reën was dwarsdeur die wedstryd ’n faktor en die Spartans het 141/4 in 15 boulbeurte aangeteken voordat die kragmeting weer eens beëindig is. Die Heat moes daarna 66 in vyf boulbeurte vir ’n oorwinning aanteken, maar met hul telling op 21/3 ná twee boulbeurte is die wedstryd finaal afgelas. Lungi Ngidi (2/2) was die hoofverwoester vir die tuisspan. Die besoekers is vir 240 uitgehaal en Australië se telling is tans 242/1 met David Warner (126*) en die voormalige Klerksdorper Marnus Labuschagne (10*) voor die paaltjies.